钦定古今图书集成/理学汇编/经籍典/第137卷 > 《伐檀》
## 钦定古今图书集成/理学汇编/经籍典/第137卷 > 《伐檀》

商容尝执羽籥，冯于马，徒欲以伐纣而不能，遂去伏
于太行。及武王克殷，立为天子，欲以为三公。商容辞
曰：“吾常冯于马，徒欲以伐纣而不能，愚也。不争而隐，
无勇也。愚且无勇，不足以备乎三公。”遂固辞不受命。
君子闻之曰：“商容可谓内省而不诬能矣。君子哉，去
素餐远矣。《诗》曰：‘彼君子兮，不素餐兮’。”商先生之谓也。